Institut de France

Institut de France er et lærd selskap i Frankrike, som fungerer som paraplyorganisation for fem akademier hvorav Det franske akademi turde være det mest berømte. Det ble grunnlagt 25. oktober 1795.

Instituttet organiserer omkring 1000 stiftelser, museer og slott, og utdeler priser og stipender. Instituttet består dels av akademiene, og dels av et byrå som fungerer som styre, samt av en administrativ enhet. Byrået, og dermed instituttet, ledes av en president og en kansler. Kanslerembedet ble opprettet først i 1952, Siden 2005 innehar prins Gabriel de Broglie, historiker og statsmann, embedet. Instituttets administrasjon ledes av en president, som vanligvis velges årlig og ikke kan bli gjenvalgt. 

Medlemmene av instituttet er de samme som i akademiene. Instituttets byrå har imidlertid bare tolv medlemmer som alle er presidenter, direktører eller generalsekretærer i et akademi, bortsett fra instituttets kansler og president.

Akademier 

 Det franske akademi (Académie française), grunnlagt 1635
 Académie des inscriptions et belles-lettres, grunnlagt 1663
 Det franske vitenskapsakademi (Académie des sciences), grunnlagt 1666
 Académie des Beaux-Arts, dannet i 1816 ved sammenslåelse av
 Académie de peinture et de sculpture grunnlagt 1648
 Académie de musique grunnlagt 1669 
 Académie d'architecture grunnlagt 1671
 Académie des sciences morales et politiques grunnlagt 1795, forbudt 1803, gjenopprettet 1832

Eksterne lenker 
 

Vitenskapsakademier
Etableringer i 1795
Utdanning i Frankrike
6. arrondissement i Paris
 
1790-årene i Frankrike
Organisasjoner etablert i 1795